REPUBLIKA SRPSKA

 OPŠTINA UGLjEVIK

 NAČELNIK OPŠTINE

 Broj: 02-404-122/22

 Datum, 14.10.2022.godine

 Na osnovu odredbe člana 82. stav 3. Zakona o lokalnoj samoupravi (,,Službeni glasnik RS“,

 broj: 97/16), člana 70., a u vezi sa primjenom odredbi člana 8. i 74. stav 3. Zakona o javnim

 nabavkama BiH („Sl. glasnik BiH“, broj 39/14 ) i odredbe člana 10. Pravilnika o postupku

 dodjele ugovora o uslugama iz aneksa II dio B Zakona o javnim nabavkama („Sl. Glasnik

 BiH“ broj 66/16) i prijedloga Komisije za otvaranje, pregled, ocjenu i izbor najpovoljnije

 ponude, Načelnik Opštine Ugljevik, donosi sljedeću

***O D L U K U***

***o izboru najpovoljnijeg ponuđača u postupku javne nabavke usluga***

 Član 1.

 Prihvata se prijedlog Komisije za izbor najpovoljnijeg ponuđača u postupku javne nabavke

 usluga medijskog praćenja, oglašavanja i obavještavanja o aktivnostima na području opštine

 Ugljevik i to: Lot 2: Promocija opštine Ugljevik putem Google display mreže i Youtube

 platforme **i ugovor se dodjeljuje ponuđaču doo“Wizard media“ Ugljevik,** za ponuđenu

 cijenu u iznosu od 5.940,00KM bez obračunatog PDV-a, kao najbolje ocijenjenu ponudu.

Član 2.

 Prijedlog ugovora o nabavci usluga dostaviće se na potpis izabranom ponuđaču odmah po

 stupanju na snagu ove Odluke.

 Član 3.

 Ova Odluka stupa na snagu danom donošenja i dostavlja se svim ponuđačima koji su

 učestovali u postupku predmetne javne nabavke iz Lota 2, u skladu sa članom 71. stav 2.

 Zakona o javnim nabavkama.

 Član 4.

 Obavještenje o dodjeli ugovora će se objaviti u skladu sa odredbom člana 74. stav 2. Zakona

 o javnim nabavkama BiH („Sl. glasnik BiH“ br. 39/14).

**O b r a z l o ž e nj e**

 Postupak javne nabavke usluga medijskog praćenja, oglašavanja i obavještavanja o

 aktivnostima na području opštine Ugljevik za Lot 2: Promocija opštine Ugljevik putem

 Google display mreže i Youtube platforme, pokrenuta je Odlukom o pokretanju postupka

 javne nabavke broj 02-404-122/22 od 28.09.2022.godine.

Javna nabavka je sprovedena putem postupka za javnu nabavku usluga iz Aneksa II dio B za čije sprovođenje se primjenjuje poseban režim.

Za predmetnu nabavku nije objavljeno obavještenje na Portalu javnih nabavki kao ni

prethodno informativno ex ante obavještenje o nabavci na istom.

Komisija za javnu nabavku imenovana Rješenjem Načelnika broj: 02-404-122/22 od 13.10.2022. godine je dana 14.10.2022. godine dostavila Izvještaj o ocjeni ponuda sa

preporukom o izboru najpovoljnijeg ponuđača.

U postupku po Izvještaju o radu, utvrđeno je da je Komisija blagovremeno i pravilno izvršila

otvaranje i ocjenu ponuda, o čemu je sačinila odgovarajuće zapisnike u kojima je utvrđeno

sljedeće za Lot 2:

-da je ukupan broj pristiglih ponuda 1 (jedna) i to ponuda ponuđača: doo“Wizard media“

 Ugljevik

-da je blagovremeno zaprimljena jedna pristigla ponuda,

-da nema neblagovremeno zaprimljenih ponuda,

-da je ponuđač: doo“Wizard media“ Ugljevik, kvalifikovan ponuđač i da je njegova ponuda prihvatljiva, jer je dostavio sve zahtijevane dokaze i ponudu izradio na način određen tenderskom dokumentacijom.

Komisija je primjenjujući kriterij za ocjenu ponuda iz tačke 7.6. Poziva za dostavu ponuda za javnu nabavku usluga iz aneksa II dio B zakona /dalje u tekstu: Poziv/ „najniža cijena prihvatljive ponude“ sačinila rang listu, kako slijedi:

|  |  |  |  |  |
| --- | --- | --- | --- | --- |
| Naziv ponuđača | Cijena iz obrasca za cijenu ponude (bez PDV-a) Aneks-6 | Korigovane vrijednosti | Korigovani iznos cijene ponude | Napomena |
| Matem.greške | Popusti |
| 1 | doo“Wizard media“ Ugljevik | 5.940,00 | - | - | - | - |

Iz navedenih razloga, primjenom člana 64. stav 1. tačka b) Zakona o javnim nabavkama i tačke 7.6. Poziva, odlučeno je kao u članu 1. ove Odluke.

**PRAVNA POUKA:**

Protiv ove odluke može se izjaviti žalba najkasnije u roku od 30 (trideset) dana od dana objave obavještenja o dodjeli ugovora jer dobrovoljno ex ante obavještenje o transparentnosti u postupku predmetne nabavke nije objavljeno. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

U prilogu ove odluke dostavljamo:

-Zapisnik o pregledu i ocjeni ponuda

Odsjek za javne nabavke,

 investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Miroslav Mirković, dipl.inž Vasilije Perić, dipl.ecc.

Dostavljeno:

 1.učesniku u postupku,

 2.u spis i

 3.Odsjeku za poslove skupštine i ljudske resurse, na objavu.